**Kúpna zmluva č.46000XXXX**

**na dodanie piesku kremičitého a piesku zlievarenského**

uzavretá podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov a podľa § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len ako „**zmluva**“)

**Čl. I.**

**Zmluvné strany**

**Kupujúci:**

Obchodné meno: **Železničná spoločnosť Slovensko, a.s.**

Sídlo: Rožňavská 1, 832 72 Bratislava

Právna forma: akciová spoločnosť

Zapísaná: v Obchodnom registri Mestského súdu Bratislava III,

oddiel: Sa, vložka č.: 3497/B

Štatutárny orgán: predstavenstvo

V zastúpení: Mgr. Peter Helexa, predseda predstavenstva

Mgr. Martin Bahurinský, podpredseda predstavenstva

Oprávnený rokovať

vo veciach zmluvných: Ing. Ján Friedman, MBA, riaditeľ sekcie logistiky

IČO: 35 914 939

IČ DPH: SK 2021920076

DIČ: 2021920076

Bankové spojenie: Všeobecná úverová banka, a. s

Číslo účtu: 2235304454/0200

IBAN: SK 25 0200 0000 0022 3530 4454

SWIFT: SUBASKBX

(ďalej len „**kupujúci**“)

a

**Predávajúci:**

Obchodné meno:

Sídlo:

Právna forma:

Zapísaná:

Štatutárna orgán:

V zastúpení:

Oprávnený rokovať

vo veciach zmluvných:

IČO:

IČ DPH:

DIČ:

Bankové spojenie:

Číslo účtu:

IBAN:

SWIFT:

(ďalej len "**predávajúci**")

(ďalej spolu aj ako „**zmluvné strany**“ alebo samostatne ako „**zmluvná strana**“)

**Čl. II.**

**Predmet zmluvy**

1. Predmetom tejto zmluvy je:
   1. záväzok predávajúceho dodať kupujúcemu počas účinnosti tejto zmluvy tovar - piesok kremičitý a piesok zlievarenský špecifikovaný v prílohe č.1 tejto zmluvy (ďalej len “**predmet zmluvy**“) v mieste nakládky na dopravný prostriedok a
   2. záväzok kupujúceho predmet zmluvy prevziať a zaplatiť kúpnu cenu v súlade s podmienkami dohodnutými v tejto zmluve.
2. Predávajúci sa zaväzuje na základe objednávok dodať kupujúcemu predmet zmluvy v množstve, akosti, termíne pre sklad uvedený v objednávke.

**Čl. III.**

**Dodacie podmienky**

* 1. Predávajúci po doručení objednávky od kupujúceho zabezpečí dodanie a naloženie predmetu zmluvy na železničný vozeň alebo na nákladné cestné motorové vozidlo, ak si kupujúci predmet zmluvy prevezme autodopravou podľa spresnenia v objednávke.
  2. Presné dodacie podmienky týkajúce sa termínu dodania, miesta dodania, druhu, množstva, ceny a spôsobu prepravy tovaru dodávaného predávajúcim kupujúcemu na základe objednávok budú stanovené v jednotlivých objednávkach, všetko podľa podmienok tejto zmluvy. Predávajúci je povinný objednávku kupujúceho splniť a tovar dodať kupujúcemu v lehote a za podmienok uvedených v objednávke a tejto zmluve. Kupujúci sa zaväzuje určiť v objednávke termín dodania nie skorší ako 20 dní odo dňa doručenia objednávky kupujúcemu.
  3. Zmluvné strany sa dohodli, že predávajúci dodá kupujúcemu predmet zmluvy na základe doručených objednávok. Objednávky budú zasielané e-mailom na kontaktnú adresu: XXX
  4. Predávajúci sa zaväzuje informovať kontaktnú osobu kupujúceho (príloha č.2 tejto zmluvy) o termíne odoslania predmetu zmluvy železničným vozňom formou e-mailu alebo telefonicky v čase od 8.00 do 14.00 hod.
  5. Predávajúci zabezpečí predmet zmluvy tak, aby bol dostatočne chránený pred poškodením pri manipulácii, preprave, vonkajšími vplyvmi a odcudzením.
  6. Nebezpečenstvo škody na predmete zmluvy prechádza z predávajúceho na kupujúceho momentom odovzdania predmetu zmluvy v prevádzke predávajúceho dopravcovi alebo inej osobe určenej kupujúcim.
  7. Predmet zmluvy sa považuje za dodaný kupujúcemu jeho prevzatím zo strany kupujúceho. Kupujúci potvrdzuje prevzatie predmetu zmluvy na dodacom liste. Predávajúci elektronicky doručí kupujúcemu dodací list na jeho potvrdenie. Kontaktná osoba kupujúceho podľa prílohy č.2 tejto zmluvy potvrdí jeden dodací list a doručí ho e-mailom predávajúcemu. Kupujúci nie je povinný potvrdiť dodací list, ak dodanie nie je v súlade s objednávkou alebo zmluvou kupujúceho.
  8. Vlastnícke právo k predmetu zmluvy prechádza z predávajúceho na kupujúceho prevzatím predmetu zmluvy kupujúcim.
  9. Kupujúci si zároveň vyhradzuje právo ktorúkoľvek objednávku kedykoľvek jednostranne zrušiť, i bez uvedenia dôvodu.

**Čl. IV.**

# Cena a platobné podmienky

* 1. Cena za plnenie predmetu zmluvy je stanovená dohodou zmluvných strán v zmysle zákona č. 18/1996 Z. z. o cenách v znení neskorších predpisov a vyhlášky Ministerstva financií SR č. 87/1996 Z. z. ako cena maximálna. Ceny sú uvedené bez DPH. Uplatnenie DPH k cene poskytnutého plnenia sa bude riadiť ustanoveniami príslušných právnych predpisov účinných v čase vzniku daňovej povinnosti.
  2. V dohodnutej jednotkovej cene sú zahrnuté náklady predávajúceho za materiál, manipulačný poplatok súvisiaci s nakládkou predmetu zmluvy na dopravný prostriedok, vrátane balného a paliet, ako i všetky a akékoľvek náklady predávajúceho vyplývajúce zo zmluvy alebo súvisiace s plnením podľa tejto zmluvy. Na plnenie predmetu zmluvy kupujúci neposkytuje preddavok ani zálohové platby.
  3. Predávajúci vystaví faktúru v lehote do 3 dní odo dňa dodania tovaru (v súlade so zákonom o DPH, § 72, ods. 1 pri dodaní tovaru) na adresu kupujúceho v 2 exemplároch a doručí do 5 kalendárnych dní odo dňa jej vystavenia na adresu:

Železničná spoločnosť Slovensko, a .s.

Sekcia účtovníctva a daní, Oddelenie účtovné

Pri bitúnku 2 (pracovisko Letná 42)

040 01 Košice

* 1. Splatnosť faktúry **je 30 dní** odo dňa jej vystavenia predávajúcim. V prípade, že faktúra nebude doručená do 5 dní odo dňa jej vystavenia, lehota splatnosti sa predlžuje o počet dní presahujúcich túto lehotu. V prípade, že splatnosť faktúry pripadne na deň pracovného voľna alebo deň pracovného pokoja, bude sa za deň splatnosti faktúry považovať najbližší nasledujúci pracovný deň.
  2. Za uhradenie faktúry sa považuje deň, v ktorom bude fakturovaná suma odpísaná z účtu kupujúceho.
  3. Kontaktná osoba kupujúceho podľa prílohy č.2 tejto zmluvy potvrdí jeden exemplár faktúry a dodací list, ak sú vystavené v súlade s touto zmluvou, a doručí ich e-mailom na adresu: XXX
  4. Neoddeliteľnou súčasťou faktúry musí byť kópia objednávky a kópia potvrdeného dodacieho listu o prevzatí predmetu zmluvy podľa objednávky.
  5. Ak predávajúcemu nebude doručený potvrdený dodací list do 14 dní od doručenia tohto dodacieho listu kupujúcemu, a zároveň nebude k tomuto dodaciemu listu doručené predávajúcemu zo strany kupujúceho ani žiadne zamietavé stanovisko, predávajúci vystaví faktúru a odošle ju kupujúcemu aj bez kópie potvrdeného dodacieho listu.
  6. Predávajúci zodpovedá za správnosť a úplnosť faktúry, ktorá musí mať všetky náležitosti v súlade s platnou účtovnou a daňovou legislatívou SR. Kupujúci je oprávnený vrátiť faktúru predávajúcemu na prepracovanie, pokiaľ faktúra nebude vystavená v súlade s ustanoveniami tejto zmluvy. Vrátením faktúry na prepracovanie nastáva ukončenie plynutia lehoty jej splatnosti a nová lehota začína plynúť až dňom doručenia opravenej faktúry.
  7. Zmluvné strany vyhlasujú, že množstvo predmetu zmluvy, ktoré má byť na základe tejto zmluvy dodané kupujúcemu, je len predpokladané a v prípade odlišností t .j. neodobratí celkového predpokladaného množstva predmetu zmluvy v zmysle tejto zmluvy kupujúcim, nebude predávajúci kupujúceho sankcionovať alebo penalizovať a to ani formou doplatenia rozdielu medzi zaplateným množstvom predmetu zmluvy a predpokladaným množstvom predmetu zmluvy podľa tejto zmluvy.
  8. Postúpenie a založenie pohľadávok a záväzkov predávajúceho vyplývajúcich z tejto zmluvy tretej osobe je možné len po predchádzajúcom písomnom súhlase podpísanom oprávnenými zástupcami kupujúceho.

Predávajúci so sídlom v Slovenskej republike sa zaväzuje uvádzať na vystavenej faktúre čísla bankových účtov, ktoré sú zverejnené v zozname na webovom sídle Finančného riaditeľstva SR (ďalej len „**zoznam FR SR**“). V prípade, že Kupujúci uhradí celkovú hodnotu faktúry na bankový účet uvedený na faktúre Predávajúceho, ktorý ale nebol zverejnený v zozname FR SR a  následne správca dane bude požadovať od Kupujúceho ručenie za DPH, Predávajúci sa zaväzuje z titulu náhrady škody uhradiť Kupujúcemu túto DPH v plnej výške do 10 (desať) dní od doručenia jej vyúčtovania Predávajúcemu. Podkladom k vyúčtovaniu je fotokópia rozhodnutia správcu dane a doklad o jej úhrade. Kupujúci sa z titulu oznamovacej povinnosti bankových účtov zaväzuje postupovať v súlade s platnou daňovou legislatívou. V prípade, že Kupujúci nedodrží  lehotu splatnosti faktúry z dôvodu, že Predávajúci nezverejnil svoj bankový účet uvedený na faktúre  v zozname FR SR podľa platného zákona o DPH, Predávajúci nemá nárok na úrok z omeškania z titulu oneskorenej úhrady. Kupujúci zároveň môže účtovať Predávajúcemu zmluvnú pokutu vo výške 0,03 %zo sumy uhradenej Kupujúcim za Predávajúceho za každý deň omeškania Predávajúceho s povinnosťou voči správcovi dane podľa prvej vety, ak toto plnenie uhradil za Predávajúceho Kupujúci, pričom Predávajúci sa na účely tejto vety dostane do omeškania dňom nasledujúcim po dni, kedy Kupujúci uhradil správcovi dane Predávajúceho toto predmetné plnenie za Predávajúceho až do dňa zaplatenia (t. j. pripísania na účet) Kupujúcemu Kupujúcim poskytnuté plnenie za Predávajúceho. Pre vylúčenie pochybností, zaplatenie zmluvnej pokuty neobmedzuje právo Kupujúceho domáhať sa náhrady škody spôsobenej porušením povinností zabezpečených zmluvnou pokutou a to v celom rozsahu vzniknutej škody (i nad rámec výšky zmluvnej pokuty).

* 1. V prípade nedodržania termínu odovzdania predmetu zmluvy určeného kupujúcim v objednávke je kupujúci oprávnený požadovať od predávajúceho zaplatenie zmluvnej pokuty vo výške 0,02% z kúpnej ceny včas neodovzdaného predmetu zmluvy za každý začatý deň omeškania.
  2. V prípade nedodržania termínu úhrady faktúry predávajúci je oprávnený fakturovať kupujúcemu úroky z omeškania v zmysle platných ustanovení Obchodného zákonníka.
  3. Zmluvné pokuty podľa tejto zmluvy sú splatné do 15 dní odo dňa, kedy zmluvná strana vyzvala druhú zmluvnú stranu na jej úhradu. Zmluvná pokuta sa považuje za uhradenú dňom jej pripísania na účet zmluvnej strany, ktorá vyzvala druhú zmluvnú stranu na jej úhradu.
  4. Pre vylúčenie pochybností, uplatnenie ktorejkoľvek zmluvnej pokuty dohodnutej v tejto zmluve nezbavuje zmluvnú stranu záväzku plniť aj naďalej zmluvné povinnosti a neobmedzuje právo druhej zmluvnej strany domáhať sa náhrady škody i nad rámec dojednanej výšky zmluvnej pokuty.
  5. Zmluvné strany berú na vedomie, že je možné vystaviť a doručiť faktúru podľa tejto zmluvy aj v zmysle zákona č. 215/2019 Z. z. o zaručenej elektronickej fakturácií a centrálnom ekonomickom systéme a o doplnení niektorých zákonov (ďalej aj „**zákon o elektronickej fakturácií**“). Takto vystavená faktúra musí mať všetky náležitosti podľa § 2 ods. 2 písm. a) až m) zákona o elektronickej fakturácií. Predávajúci je povinný za účelom možnosti využitia elektronického doručovania faktúr uzavrieť so ZSSK písomnú dohodu o elektronickom doručovaní faktúr v súlade so zákonom o DPH. Za týmto účelom, a ak takúto dohodu podpísanú ešte nemá z predchádzajúcich zmluvných vzťahov, resp. dodaní, kontaktuje Kupujúceho na adrese [ZSSKSeUD@slovakrail.sk](mailto:ZSSKSeUD@slovakrail.sk).
  6. Ak sa po uzatvorení tejto zmluvy preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie, ako je obsiahnuté v tejto zmluve a predávajúci už preukázateľne za takúto nižšiu cenu plnenie poskytol alebo ešte stále poskytuje, pričom rozdiel medzi nižšou cenou a cenou podľa tejto zmluvy je viac ako 5 % v neprospech ceny podľa tejto zmluvy, zaväzuje sa predávajúci poskytnúť kupujúcemu na takéto objednané plnenie po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto zmluvy a nižšou cenou.

**Čl. V.**

**Zodpovednosť za vady, bezpečnosť a ochrana zdravia pri práci**

* 1. Predávajúci je povinný dodať predmet zmluvy na základe objednávky v množstve, akosti a termíne tak, ako určuje táto zmluva. V opačnom prípade má predmet zmluvy vady a predávajúci zodpovedá za vady predmetu zmluvy v zmysle § 422 a nasledujúcich zákona č.513/1991 Zb. Obchodného zákonníka v znení neskorších predpisov.
  2. Predávajúci poskytuje kupujúcemu záruku na predmet zmluvy **v dĺžke trvania 24 mesiacov**. Záručná doba začína plynúť dňom odovzdania a prevzatia konkrétnej časti predmetu zmluvy kupujúcim.
  3. Kupujúci je povinný pri dodaní predmetu zmluvy vykonať kontrolu dodaného predmetu zmluvy. Na zjavné vady zrejmé už pri prevzatí predmetu zmluvy je povinný kupujúci:

- upozorniť predávajúceho na mieste najneskôr však do 2 ( dvoch) pracovných dní od jeho prevzatia

- spísať o tom zápis

- v rozsahu vadného plnenia môže prevzatie odmietnuť. V takomto prípade sa predávajúci zaväzuje dodať kupujúcemu predmet zmluvy s požadovanými vlastnosťami **najneskôr do 30 pracovných dní**. Pri dodržaní tejto novej lehoty kupujúci neuplatní voči predávajúcemu zmluvnú pokutu za omeškanie so včasným dodaním predmetu zmluvy. V prípade nedodržania takto určenej lehoty na dodanie predmetu zmluvy sa zmluvná pokuta za omeškanie s včasným dodaním predmetu zmluvy uplatňuje, a to od prvého dňa omeškania termínu dodania predmetu zmluvy podľa objednávky.

* 1. Ostatné vady musí kupujúci kvalifikovaným spôsobom oznámiť predávajúcemu najneskôr do uplynutia záručnej doby a predávajúci je povinný vady bezplatne odstrániť. V prípade uplatnenia reklamácie zo strany kupujúceho, záručná doba prestáva plynúť a začína znova plynúť nová záručná doba dňom odovzdania predmetu zmluvy bez vád.
  2. Reklamáciu kupujúci oznamuje písomne pričom vyhotovená reklamácia (oznámenie o vadách) musí obsahovať tieto údaje:

- označenie a presné vymedzenie predmetu zmluvy

- číslo objednávky

- dátum dodania a číslo dokladu o prevzatí dodacieho listu

- množstvo dodaného a reklamovaného predmetu zmluvy

- popis vád a ich prejavy

* 1. Predávajúci reklamáciu vybaví **do 30 dní** odo dňa písomného oznámenia vady kupujúcim.
  2. V prípade nedodržania termínu vybavenia reklamácie podľa tejto zmluvy zo strany predávajúceho, je tento povinný zaplatiť kupujúcemu zmluvnú pokutu vo výške 0,1% z ceny reklamovaného množstva predmetu zmluvy za každý aj začatý deň omeškania.
  3. Kupujúci má právo výberu pri spôsobe vybavenia reklamácie a to najmä výmenou reklamovaného predmetu zmluvy alebo dobropisom. Spôsob vybavenia reklamácie predmetu zmluvy kupujúci oznámi predávajúcemu v zaslanom oznámení o vadách. Meniť uplatnený nárok možno iba s písomným súhlasom druhej zmluvnej strany.
  4. V prípadoch touto zmluvou neupravených sa pri reklamácii predmetu zmluvy postupuje podľa príslušných ustanovení Obchodného zákonníka a všeobecne záväzných právnych predpisov Slovenskej republiky.
  5. Právo na náhradu škody nie je predchádzajúcimi ustanoveniami zmluvy dotknuté, kupujúci si ju môže uplatňovať osobitne a v celej výške vzniknutej škody.
  6. Predávajúci sa zaväzuje že zabezpečí pre svojich zamestnancov, ktorí budú vykonávať pracovnú činnosť a služobne sa pohybovať na pracoviskách ZSSK, plnenie povinností vyplývajúcich z platných všeobecne záväzných právnych predpisov a zodpovedá za dodržiavanie bezpečnostných predpisov o ochrane zdravia pri práci vlastných zamestnancov v súlade s príslušnými ustanoveniami zákona NR SR č.124/2006 Z. z. o bezpečnosti a ochrane zdravia pri práci a o zmene a doplnení niektorých zákonov najmä Predpisu - Všeobecné pravidlá bezpečnosti a ochrany zdravia pri práci v podmienkach Železničnej spoločnosti Slovensko, Zákonníka práce a ďalšej legislatívy a interných dokumentov kupujúceho v oblasti BOZP. Predávajúci zabezpečí pre vlastných zamestnancov preukázateľné vstupné oboznámenie BOZP u kupujúceho z predpísanej legislatívy BOZP platnej v ZSSK a preukázateľné oboznámenie svojich zamestnancov na miestne podmienky, ktoré bude vykonané na príslušných pracoviskách. Zamestnanci predávajúceho budú na príslušnom pracovisku kupujúceho informovaní najmä o možných ohrozeniach, preventívnych opatreniach a opatreniach na poskytnutie prvej pomoci, na zdolávanie požiarov, na vykonanie záchranných prác a na evakuáciu zamestnancov v zmysle Smernice - Traumatologický plán. Pri akomkoľvek poškodení zdravia na pracovisku ZSSK (či už má za následok práceneschopnosť alebo nie) predávajúci bezodkladne oznámi prípad kontaktnej osobe kupujúceho na príslušnom pracovisku. Predávajúci zabezpečí dodržiavanie  prevádzkových poriadkov na príslušných pracoviskách ZSSK, s ktorými musia byť zamestnanci predávajúceho preukázateľne oboznámení. Pri výkone činnosti musia zamestnanci predávajúceho používať osobné ochranné pracovné prostriedky v zmysle Smernice – Postup posudzovania nebezpečenstiev, ohrození a vyhodnotenie rizík pre pracovné činnosti v ZSSK a pohyb cudzích osôb v ZSSK a Predpisu - Poskytovanie osobných ochranných pracovných prostriedkov a poskytovanie umývacích, čistiacich prostriedkov a ochranných krémov zamestnancom ZSSK, vyplývajúcich z pracovného prostredia. Predávajúci je povinný zabezpečiť plnenie povinností vyplývajúcich zo zákona č.513/2009 Z. z. o dráhach v platnom znení, zákona č.514/2009 Z. z. o dopravne na dráhach, zákona č. 314/2001 Z. z. o ochrane pred požiarmi v znení neskorších predpisov a vyhlášky MV SR č.121/2002 Z. z. o požiarnej prevencii v znení neskorších predpisov, zákona č.364/2004 Z. z. o vodách a o zmene zákona č.372/1990 Zb. o priestupkoch v znení neskorších predpisov (vodný zákon), zákona č.79/2015 Z. z. o odpadoch v znení neskorších predpisov, ako aj platných predpisov o ochrane majetku a plnenie iných povinností vyplývajúcich zo všeobecne záväzných právnych predpisov.
  7. Zamestnanci predávajúceho sú povinní dodržiavať zákaz fajčenia a požívania a prechovávania alkoholických nápojov a omamných látok na pracoviskách kupujúceho. Zamestnanci kupujúceho po preukázaní sa služobným preukazom sú oprávnení vykonať kontrolu na požitie alkoholických nápojov u zamestnancov predávajúceho na pracoviskách ZSSK v službe, ktorí sa musia tejto kontrole podrobiť. Predávajúci zabezpečí pre svojich zamestnancov povolenia na vstup do vyhradeného obvodu Železničnej spoločnosti Slovensko, a. s. („ZSSK“) a v prípade použitia motorových vozidiel predávajúceho tento si zabezpečí u kupujúceho potrebné povolenia na vjazd do vyhradeného obvodu ZSSK, Železníc Slovenskej republiky, v skrátenej forme „ŽSR“ príp. Železničná spoločnosť Cargo Slovakia, a. s. a pod. – podľa toho, kde a na koho pracovisku budú vykonávať pohyb a pracovnú činnosť. V prípade pohybu a vykonávania pracovnej činnosti v obvode ŽSR predávajúci zabezpečí pre svojich zamestnancov predpísané školenie z predpisu ŽSR Z2. (Školenie vykonáva ŽSR – IV výlučne svojimi lektormi), príp. školenie BOZP u Železničnej spoločnosti Cargo Slovakia, a.s. (predpis BP 1). Predávajúci pošle kupujúcemu mená svojich zamestnancov, ktorí budú vykonávať pohyb a pracovnú činnosť na pracoviskách kupujúceho v mysle zmluvy.

**Čl. VI.**

Doba trvania zmluvy a jej ukončenie

* 1. Zmluvné strany uzatvárajú túto zmluvu **na dobu určitú, a to na dobu XXX mesiacov** odo dňa nadobudnutia účinnosti zmluvy alebo do vyčerpania finančného limitu podľa bodu 6.2 písm. d) tohto článku zmluvy, podľa toho, ktorá skutočnosť nastane skôr.
  2. Pred uplynutím lehoty uvedenej v ods. 6.1 tohto článku možno túto zmluvu ukončiť:

1. písomnou dohodou zmluvných strán s účinnosťou odo dňa uvedeného v dohode,
2. písomným odstúpením od zmluvy alebo od jednotlivej čiastkovej zmluvy, a to v prípadoch upravených touto zmluvou alebo v prípadoch upravených zákonom. Odstúpenie od zmluvy je účinné dňom doručenia písomného odstúpenia druhej zmluvnej strane, pokiaľ nie je v tejto zmluve uvedené inak. Zmluvná strana, ktorá odstupuje od zmluvy, je však oprávnená určiť vo svojom odstúpení od zmluvy aj neskorší deň, v ktorom nastanú účinky odstúpenia.
3. písomnou výpoveďou aj bez uvedenia dôvodu ktoroukoľvek zmluvnou stranou, s výpovednou lehotou dva mesiace, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená druhej zmluvnej strane.
4. vyčerpaním finančného limitu **vo výške XXX EUR** (slovom: XXX eur) bez DPH.
   1. Zmluvné strany sa dohodli, že za podstatné porušenie zmluvy a dôvod kupujúceho na okamžité odstúpenie od zmluvy sa bude považovať porušenie uvedenej v tejto zmluve, najmä:
5. omeškanie predávajúceho s ktorýmkoľvek termínom/lehotou dohodnutou v tejto zmluve alebo určenej na základe tejto zmluvy o viac ako 10 dní,
6. ak predávajúci nie je schopný dodať plnenie alebo odmietne dodať plnenie podľa podmienok tejto zmluvy,
7. ak ide o opakované porušenie ktorejkoľvek povinnosti predávajúceho (viac ako dvakrát počas 3 mesiacov), alebo opakované rovnaké vady dodávok (viac ako dvakrát počas 3 mesiacov) alebo väčší počet vád dodávok (viac ako dve vady počas 3 mesiacov),
8. porušenie ktorejkoľvek povinnosti alebo prehlásenia predávajúceho, ktoré predávajúci neodstráni ani v dodatočnej lehote poskytnutej kupujúcim (maximálne do 30 (tridsať) dní odo dňa doručenia písomnej výzvy kupujúceho predávajúcemu), alebo ak ide o neodstrániteľné porušenie povinnosti predávajúceho,
9. ak predávajúci neuhradí vyčíslenú zmluvnú pokutu v lehote splatnosti, či neuhradenie iných nárokov kupujúceho vyplývajúcich z tejto zmluvy v lehote ich splatnosti
10. strata ktoréhokoľvek oprávnenia/kvalifikácie/certifikátu predávajúceho o odbornej či inej spôsobilosti na vykonávanie plnenia zmluvy, vykonávanie predmetu zmluvy bez týchto oprávnení.
11. prípady porušenia zmluvy, v ktorých je v tejto zmluve dohodnuté odstúpenie od zmluvy.
    1. Kupujúci má právo okamžite odstúpiť od zmluvy, ak nastane ktorákoľvek z nasledovných okolností:
12. predávajúci bol uvedený ako daňový dlžník v Zozname daňových dlžníkov zverejňovanom Finančnou správou Slovenskej republiky alebo v inom zozname, ktoré (takéto zverejnenie) zakladá možnosť daňového úradu Slovenskej republiky požadovať od kupujúceho ručenie za daň z pridanej hodnoty podľa ustanovení zákona o DPH,
13. bude voči predávajúcemu začaté konkurzné konanie v zmysle ustanovení §23 ods. 1 zákona č. 7/2005 Z. z. o konkurze a reštrukturalizácii a o zmene a doplnení niektorých zákonov v znení neskorších predpisov
14. predávajúci vstúpi do likvidácie v zmysle ustanovení §70 ods. 2 zákona č. 513/1991 Zb. Obchodného zákonníka v znení neskorších predpisov,
15. predávajúci stratí oprávnenie a spôsobilosť na prevádzkovanie podnikateľskej činnosti týkajúcej sa vykonávania predmetu zmluvy.

Predávajúci je povinný bezodkladne informovať kupujúceho, že nastali skutočnosti uvedené v tomto bode. Odstúpenie podľa tohto bodu zmluvy je bez ďalšieho účinné momentom, kedy nastala okolnosť, ktorá zakladá právo kupujúceho na okamžité odstúpenie od zmluvy podľa tohto bodu, bez ohľadu na to, či si predávajúci splnil oznamovaciu povinnosť podľa predchádzajúcej vety alebo nie.

* 1. Stanovenie finančného limitu zmluvy neoprávňuje predávajúceho domáhať sa vyčerpania finančného limitu a predávajúci nemá nárok na náhradu škody, ušlý zisk ani na akúkoľvek inú sankciu či finančnú kompenzáciu pri jeho nevyčerpaní. Rovnako stanovenie predpokladaného množstva/rozsahu plnení dohodnutých touto zmluvou neoprávňuje predávajúceho domáhať sa vyčerpania tohto množstva/rozsahu a predávajúci nemá nárok na náhradu škody, ušlý zisk ani na akúkoľvek inú sankciu či finančnú kompenzáciu pri jeho nevyčerpaní.

**Čl. VII.**

**Subdodávatelia a register partnerov verejného sektora**

**Informačné povinnosti vo vzťahu k subdodávateľom**

* 1. Na poskytovanie niektorých plnení, ktoré tvoria súčasť poskytovaných plnení pre kupujúceho, má predávajúci, za podmienok dohodnutých v tejto Zmluve právo uzatvárať subdodávateľské zmluvy.
  2. Predávajúci uvádza zoznam všetkých známych subdodávateľov podľa Zákona o verejnom obstarávaní v Prílohe č.3 tejto Zmluvy, ktorá tvorí jej nedeliteľnú súčasť. Údaje o subdodávateľoch sú uvedené v rozsahu:

1. podiel zákazky, ktorý má v úmysle zadať subdodávateľom a predmety subdodávok,
2. identifikačné údaje o všetkých známych subdodávateľoch v rozsahu: obchodné meno alebo názov, adresa sídla alebo miesta podnikania, IČO ak bolo pridelené, údaje o osobe oprávnenej konať za subdodávateľa v rozsahu: meno a priezvisko, adresa pobytu, dátum narodenia.
   1. Kupujúci týmto v zmysle ust. § 41 ods. 4 Zákona o verejnom obstarávaní určuje pravidlá pre zmenu subdodávateľov počas plnenia tejto Zmluvy nasledovne:
3. predávajúci je oprávnený zmeniť a/alebo doplniť subdodávateľa počas trvania Zmluvy,
4. V prípade doplnenia a/alebo zmeny niektorého zo subdodávateľov je predávajúci povinný oznámiť kupujúcemu najneskôr v deň, ktorý predchádza dňu, v ktorom subdodávateľ začne plniť predmet Zmluvy, predložiť písomné oznámenie o zmene a/alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa bodu 7.2 tejto Zmluvy. Predávajúci pri výbere subdodávateľa musí postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Pre vylúčenie akýchkoľvek pochybností, takéto doplnenie a/alebo zmena niektorého zo subdodávateľov nevyžaduje uzatvorenie dodatku k zmluve,
5. Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe Zmluvy realizoval sám. Predávajúci zodpovedá za odbornú starostlivosť pri výbere subdodávateľa, ako aj za výsledok činnosti/plnenia vykonanej/vykonaného na základe zmluvy o subdodávke,
6. Predávajúci je povinný každú zmluvu o subdodávke uzatvoriť v písomnej forme,
7. Predávajúci zodpovedá za odbornú starostlivosť pri výbere subdodávateľa, ako aj výsledok vykonaného na základe zmluvy o subdodávke.
   1. Porušenie povinností predávajúceho podľa bodov 7.2. a 7.3. predstavuje nepodstatné porušenie tejto Zmluvy.
   2. Predávajúci je povinný zabezpečiť zmluvou so subdodávateľom, aby lehoty splatnosti platieb predávajúceho  subdodávateľovi neboli dlhšie ako 60 kalendárnych dní po lehote splatnosti platieb ustanovených touto zmluvou. V prípade, ak kupujúci zistí, že predávajúci bezdôvodne nezaplatil splatnú platbu subdodávateľovi, je kupujúci oprávnený vyzvať predávajúceho, aby bezodkladne zaplatil subdodávateľovi splatnú platbu a zaplatenie splatnej platby preukázal kupujúcemu. V prípade, ak predávajúci ani v primeranej lehote po doručení výzvy kupujúcemu podľa predchádzajúcej vety nepreukáže zaplatenie splatnej platby subdodávateľovi alebo nepreukáže relevantné dôvody nezaplatenia splatnej platby subdodávateľovi, je kupujúci oprávnený pozastaviť predávajúcemu všetky ďalšie platby za Tovar v zmysle tejto zmluvy. Pozastavenie platieb v zmysle tejto zmluvy kupujúci zruší v deň, ktorý nasleduje po dni, keď predávajúci preukáže zaplatenie splatnej platby subdodávateľovi alebo preukáže relevantné dôvody nezaplatenia splatnej platby subdodávateľovi.

**Register partnerov verejného sektora a identifikácia konečného užívateľa výhod**

* 1. Predávajúci je partnerom verejného sektora a bude počas celej doby platnosti a účinnosti zmluvy a je ako taký zapísaný v  registri v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „register“).
  2. Povinnosť byť zapísaný v registri podľa zákona o registri partnerov verejného sektora sa vzťahuje aj na subdodávateľov predávajúceho po celú dobu trvania Zmluvy. Predávajúci vyhlasuje, že v čase uzavretia tejto Zmluvy sú jeho subdodávatelia, ktorí sú mu v čase uzavretia Zmluvy  známi a majú im byť jednorazovo poskytnuté finančné prostriedky prevyšujúce sumu 100 000,- € bez DPH, ak sa táto (DPH) uplatňuje alebo v úhrne prevyšujú sumu 250.000 EUR bez DPH, ak sa táto (DPH) uplatňuje, ak ide o poskytnutie viacerých čiastkových alebo opakujúcich sa plnení zo Zmluvy, zapísaní v registri.
  3. Predávajúci zapísaný do registra partnerov verejného sektora zároveň prehlasuje, že jeho konečným užívateľom výhod zapísaným v registri partnerov verejného sektora nie je prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky, špeciálny prokurátor alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta, alebo predseda vyššieho územného celku. Rovnako uvedené platí aj na subdodávateľov Predávajúceho a subdodávateľov Predávajúceho podľa osobitného predpisu,ktorí majú povinnosť zapisovať sa do registra partnerov verejného sektora, že nemajú v registri partnerov verejného sektora zapísaného konečného užívateľa výhod, ktorým je osoba podľa predchádzajúcej vety tohto bodu.
  4. Porušenie povinnosti predávajúceho podľa bodov 7.5. a 7.6. tohto článku predstavuje podstatné porušenie tejto Zmluvy.
  5. V prípade porušenia povinnosti zo strany predávajúceho alebo jeho subdodávateľov podľa bodov 7.2., 7.3., 7.5. a 7.6. tohto článku a z toho vyplývajúcej sankcie uloženej zo strany orgánu štátnej správy a/alebo akéhokoľvek iného subjektu, vyplývajúcej z porušenia povinnosti predávajúceho a jeho subdodávateľa, uhradenú kupujúcim, zaväzuje sa predávajúci uhradiť kupujúcemu túto sankciu v plnej výške najneskôr do 3 (troch) dní odo dňa obdržania písomnej výzvy od Kupujúceho. O skutočnosti, že sa takéto konanie začalo, kupujúci bude informovať predávajúceho, aby mal možnosť sa ku konaniu vyjadriť.
  6. Oprávnená osoba v zmysle zákona o registri partnerov verejného sektora je povinná identifikovať konečného užívateľa výhod pri prvom zápise do registra a následne overovať identifikáciu konečného užívateľa výhod za podmienok uvedených v § 11 zákona o registri partnerov verejného sektora.

**Čl. VIII.**

Spoločné a záverečné ustanovenia

* 1. Zmluvné strany potvrdzujú správnosť a pravdivosť všetkých údajov a podkladov uvedených v tejto zmluve.
  2. Zmluva nadobúda **platnosť** dňom jej podpísania obidvoma zmluvnými stranami a **účinnosť** dňom nasledujúcim po dni jej zverejnenia v Centrálnom registri zmlúv Úradu vlády SR v zmysle §47a zákona č.40/1964 Zb. Občiansky zákonník v znení neskorších predpisov a zákona č.211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  3. Zmluvné strany týmto berú na vedomie, že zmluva bude zverejnená v celom rozsahu v zmysle zákona č.211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  4. Zmluvné strany sú povinné poskytnúť si vzájomnú súčinnosť pri plnení tejto zmluvy. Zmeny alebo doplnky tejto zmluvy je možné robiť len písomnou formou vzostupne očíslovaných písomných dodatkov k tejto zmluve, podpísaných obidvoma zmluvnými stranami, ktoré sa po podpísaní stávajú neoddeliteľnou súčasťou tejto zmluvy. To neplatí pre oznámenie zmeny kontaktných osôb zmluvných strán a adresy zmluvnej strany, kedy na účinnosť zmeny postačí doručenie písomného oznámenia druhej zmluvnej strane. Zmena bankových údajov je možná iba na základe písomného oznámenia zmluvných strán, pričom takéto oznámenie musí byť podpísané osobami oprávnenými tej zmluvnej strany, ktorá zmenu údajov oznamuje druhej zmluvnej strane.
  5. Práva a povinnosti vyplývajúce zo zmluvy, vrátane posudzovania ich platnosti ako aj následkov ich prípadnej neplatnosti, ako aj vzájomné vzťahy zúčastnených strán touto zmluvou neupravené, sa riadia a budú vykladané v súlade s ustanoveniami Obchodného zákonníka SR ako aj ďalšími všeobecne záväznými právnymi predpismi Slovenskej republiky, pričom na kolízne ustanovenia sa neprihliada.
  6. Ak v dôsledku zmeny príslušných právnych predpisov a/alebo v dôsledku požiadaviek príslušných štátnych orgánov bude dotknutý niektorý obsah ustanovenie tejto zmluvy, zmluvné strany tejto zmluvy sa vzájomne zaväzujú bez zbytočného odkladu upraviť svoj obligačno-právny vzťah vzniknutý na základe ustanovení tejto zmluvy tak, aby príslušné ustanovenia tejto zmluvy uviedli do súladu s požadovaným stavom v súlade s príslušnými právnymi predpismi resp. požiadavkami príslušných štátnych orgánov a takto zmluvnými stranami tejto zmluvy vzájomne dohodnuté nové ustanovenia tejto zmluvy boli svojim účelom najbližšie obsahu, ustanovení, ktoré stratili platnosť. Ak niektoré ustanovenia tejto zmluvy stratia platnosť, nie je tým dotknutá platnosť ostatných ustanovení tejto zmluvy.
  7. Na rozhodovanie všetkých sporov, ktoré vzniknú z tejto zmluvy vrátane sporov o jej platnosť, výklad alebo zrušenie, je príslušný vecne a miestne príslušný súd SR podľa ustanovení zákona č.160/2015 Z. z. Civilného sporového poriadku v znení neskorších predpisov.
  8. Vzťahy, ktoré nie sú upravené touto zmluvou, budú sa riadiť príslušnými ustanoveniami Obchodného zákonníka a subsidiárne ustanoveniami zákona č.40/1964 Zb. Občianskeho zákonníka v znení neskorších predpisov.
  9. Zmluvné strany sa dohodli, že písomnosti podľa zmluvy doručované poštou sa pokladajú za doručené i keď:
  + zmluvná strana odmietne prevziať poštovú zásielku, a to dňom odmietnutia prevzatia druhou zmluvnou stranou,
  + poštová zásielka sa vráti ako nedoručiteľná alebo neprevzatá v odbernej lehote, a to dňom vrátenia odosielateľovi a to i v prípade, že sa o nej adresát nedozvie.

Písomnosti doručované poštou budú zmluvné strany zasielať na adresu sídla druhej zmluvnej strany uvedenú v záhlaví tejto zmluvy, pokiaľ príslušná zmluvná strana neoznámi novú adresu doručovania zmluvnej strane. V prípade nesúladu adresy sídla druhej zmluvnej strany uvedenej v záhlaví tejto zmluvy, resp. adresy oznámenej zmluvnou stranou, s adresou uvedenou v aktuálnom výpise z obchodného registra, resp. v inom zákonom určenom registri, budú písomnosti účinne doručované spôsobom podľa tohto bodu i v prípade, ak budú doručované len na adresu sídla zmluvnej strany vyplývajúcej z uvedeného zákonného registra.

* 1. Pokiaľ nie je v tejto zmluve v konkrétnych prípadoch uvedené inak, akékoľvek písomnosti, ktoré kupujúci doručuje predávajúcemu elektronicky (emailom), sa považujú za doručené predávajúcemu momentom ich elektronického odoslania na e-mailovú adresu predávajúceho (dohodnutú v tejto zmluve alebo oznámenú predávajúcim), ak sa nepreukáže, že táto písomnosť bola zjavne nedoručená (napr. doručenou automatickou notifikáciou o technickom nedoručení/nedostupnosti e-mailu predávajúceho). Ak bude písomnosť odoslaná kupujúcim v pracovný deň po 14.00 hod. alebo bude zasielaná v dňoch pracovného voľna alebo pokoja, považuje sa za doručenú predávajúcemu najbližší nasledujúci pracovný deň po jej odoslaní.

Predávajúci sa zaväzuje zabezpečiť dostupnosť svojej emailovej adresy nepretržite počas celej doby trvania zmluvy.

Faktúry je možné doručovať elektronicky len v prípade uzavretia samostatnej dohody (súhlasu) o doručovaní faktúr elektronickou formou a na základe vzájomne odsúhlasených pravidiel.

* 1. Zmluvné strany vyhlasujú, že v súlade s  nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov prijali primerané technické a organizačné opatrenia na zabezpečenie spracúvania osobných údajov len na konkrétny účel, s dôsledným uplatnením zásady minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov.
  2. Informácia o ochrane osobných údajov v Železničnej spoločnosti Slovensko, a. s. (ZSSK) určená zmluvným partnerom spoločnosti, ich zamestnancom a zástupcom je dostupná na webovej adrese: <http://www.zssk.sk/sk/ochrana-osobnych-udajov/zmluvni-partneri-gdpr.html>, o čom zmluvný partner ZSSK je povinný informovať dotknuté osoby.
  3. ZSSK netoleruje akúkoľvek formu korupcie a zaväzuje sa konať v súlade so schváleným Protikorupčným programom: <https://www.zssk.sk/protikorupcny-program/> .... .................... Predávajúci sa zaväzuje s Protikorupčným programom oboznámiť a postupovať v súlade s ním.
  4. Všetky prílohy zmluvy tvoria jej neoddeliteľnú súčasť. V prípade akéhokoľvek rozporu medzi ustanoveniami a/alebo znením článkov zmluvy a ustanoveniami a/alebo znením príloh zmluvy, majú prednosť ustanovenia a/alebo znenie článkov zmluvy.
  5. Táto zmluva je vyhotovená **v štyroch (4) rovnopisoch**, z ktorých kupujúci obdrží tri (3) vyhotovenia a predávajúci jedno (1) vyhotovenie.
  6. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.
  7. Neoddeliteľnou súčasťou tejto zmluvy sú nasledovné prílohy:

Príloha č.1 – Špecifikácia predmetu zmluvy a ceny predmetu zmluvy

Príloha č.2 - Prevádzky kupujúceho, kontaktné osoby

Príloha č.3 – Zoznam subdodávateľov

V Bratislave dňa........................... V .......................... dňa .......................

Za kupujúceho: Za predávajúceho:

....................................... .....................................

Mgr. Peter Helexa

predseda predstavenstva

**Železničná spoločnosť Slovensko, a.s.**

..........................................

Mgr. Martin Bahurinský

podpredseda predstavenstva

**Železničná spoločnosť Slovensko, a.s.**

**Príloha č.1 ku KZ 460000XXXX**

**Špecifikácia predmetu zmluvy a ceny predmetu zmluvy**

Špecifikácia predmetu zmluvy:

1. **Piesok kremičitý sušený PR 1-2**

* zrnitosť 1,0 -2,0 mm
* balenie 25 kg papierové vrecia

1. **Piesok zlievarenský sušený SH 0,3-0,8**

* zrnitosť 0,3 -1,0 mm
* balenie 25 kg papierové vrecia

Jednotkové ceny:

|  |  |  |
| --- | --- | --- |
| **Predmet zmluvy** | **Cena za 1 tonu**  bez DPH v € | **Predpokladané množstvo** v tonách |
| Piesok kremičitý sušený PR 1-2 | XXX | 50 |
| Piesok zlievarenský sušený SH 0,3-0,8 | XXX | 500 |

**Príloha č.2 ku KZ 460000XXXX**

**Prevádzky kupujúceho, kontaktné osoby**

|  |  |  |  |
| --- | --- | --- | --- |
| **Číselné označ. skladu** | **Miesto dodania tovaru** | **Kontaktná osoba** | **Mobil** |
| **6111** | Sklad zásob SPO Bratislava – odstavné  Tupého 2  813 05 **Bratislava** | Kanásová Eva  [kanasova.eva@slovakrail.sk](mailto:kanasova.eva@slovakrail.sk) | 0940 509 975 |
| **6112** | Sklad zásob SPO Brat. Nové Mesto  Tomášikova 52  831 03 **Bratislava** | Poláková Viera  [polakova.viera@slovakrail.sk](mailto:polakova.viera@slovakrail.sk) | 0947 773 185 |
| **6113** | Sklad - Opravovňa os. vozňov  Dopravná  831 06 **Bratislava** | Filípková Renáta  [filipkova.renata@slovakrail.sk](mailto:filipkova.renata@slovakrail.sk) | 0947 773 181 |
| **6114** | Sklad - rušňové depo  Tupého 4  810 02 **Bratislava** | Sulírová Martina  [sulirova.Martina@slovakrail.sk](mailto:sulirova.Martina@slovakrail.sk)  Andrea Repková  [repkova.andrea@slovakrail.sk](mailto:repkova.andrea@slovakrail.sk) | 0947 773 092  0947 773 182 |
| **6141** | Sklad ŽKV Nové Zámky  Detvianska 1  940 02 **Nové Zámky** | Sylvia Ivanová  ivanova.sylvia@slovakrail.sk | 0947 773 197 |
| **6145** | Sklad RD Prievidza  Bojnická cesta 2  971 01 **Prievidza** | Hromadová Anita  [hromadova.anita@slovakrail.sk](mailto:hromadova.anita@slovakrail.sk)  Stískalová Anna  [stiskalova.anna@slovakrail.sk](mailto:stiskalova.anna@slovakrail.sk) | 0911 695 594  0940 510 397 |
| **6211** | Opravovňa vozňov Žilina  Hviezdoslavova 49  010 01 **Žilina** | Piják Vladislav  [pijak.vladislav@slovakrail.sk](mailto:pijak.vladislav@slovakrail.sk)  Rybáriková Beáta  [rybarikova.beata@slovakrail.sk](mailto:rybarikova.beata@slovakrail.sk) | 0911 036 326  0911 704 217 |
| **6212** | Sklad SPO Žilina  Hviezdoslavova 49  010 01 **Žilina** | Rybáriková Beáta  [rybarikova.beata@slovakrail.sk](mailto:rybarikova.beata@slovakrail.sk) | 0911 704 217 |
| **6311** | Sklad zásob SPO Zvolen  Neresnícka cesta 3396  960 02 **Zvolen** | Danielová Eva  [danielova.eva@slovakrail.sk](mailto:danielova.eva@slovakrail.sk) | 0947 773 209 |
| **6312** | Sklad zásob OOV Zvolen  Dolná kolónia 8190/50  960 03 **Zvolen** | Vaculčiaková Anna  [vaculciakova.anna@slovakrail.sk](mailto:vaculciakova.anna@slovakrail.sk)  Endrštová Anna  [endrstova.anna@slovakrail.sk](mailto:endrstova.anna@slovakrail.sk) | 0947 773 204  0947 773 207 |
| **6321** | Sklad ŽKV Fiľakovo  Železničná 1793  986 01 **Fiľakovo** | Róbert Klárik  [klarik.robert@slovakrail.sk](mailto:klarik.robert@slovakrail.sk) | 0947 773 211 |
| **6322** | Sklad zásob RD Brezno  Železničná 11  977 01 **Brezno** | Blaženiaková Iveta  [blazeniakova.iveta@slovakrail.sk](mailto:blazeniakova.iveta@slovakrail.sk)  Pindiaková Martina  [pindiakova.martina@slovakrail.sk](mailto:pindiakova.martina@slovakrail.sk) | 0947 773 210  0911 695 595 |
| **6411** | Sklad zásob SPO Košice  Stromová 8  040 01 **Košice** | Mitrová Zuzana  [mitrova.zuzana@slovakrail.sk](mailto:mitrova.zuzana@slovakrail.sk) | 0904 329 911 |
| **6412** | Sklad OOV Košice  Prešovská cesta  040 01 **Košice** | Novotný Matej  [novotny.matej@slovakrail.sk](mailto:novotny.matej@slovakrail.sk) | 0947 773 215 |
| **6421** | Sklad Rušňové depo Košice  Pri bitúnku 2  040 01 **Košice** | Tormová Lucia  [tormova.lucia@slovakrail.sk](mailto:tormova.lucia@slovakrail.sk) | 0947 773 213 |
| **6442** | Sklad ŽKV Humenné  Tolstého 11  066 01 **Humenné**  **Nie je možné doručenie Slovenskou poštou** | Korbová Iveta  [korbova.iveta@slovakrail.sk](mailto:korbova.iveta@slovakrail.sk)  Radová Beáta  [radova.beata@slovakrail.sk](mailto:radova.beata@slovakrail.sk) | 0911 773 221  0911 037 234 |
| **6510** | Depo Poprad  Železničná 2  058 01 **Poprad** | Šándorová Jitka  [sandorova.jitka@slovakrail.sk](mailto:sandorova.jitka@slovakrail.sk) | 0910 832 266 |

**Príloha č.3 ku KZ 460000XXXX**

**Zoznam subdodávateľov**

Obchodné meno predávajúceho:

Sídlo alebo miesto podnikania predávajúceho:

IČO:

Na realizácii predmetu Kúpnej zmluvy č. 460000XXXX na dodávky plynov vo fľašiach, zväzkoch fliaš, kvapalných plynov a služieb

**□ sa nebudú podieľať subdodávatelia a celý predmet uskutočníme vlastnými**

**kapacitami.**

**□ sa budú podieľať nasledovní subdodávatelia:**

V .............................., dňa ....................